Data was extracted from:https://www.infomed.co.il/treatments/gastric-balloon/

בלון קיבה (Gastric balloon)
דיאטה והשמנה
4 דקות קריאה
כללי
שאלות ותשובות
מאמרים
בלון קיבה הוא הליך אנדוסקופי זעיר פולשני להרזיה, שבו בלון סיליקון לא מנופח מוכנס לתוך הקיבה דרך הפה. הבלון ממולא בד"כ בנוזל (מי מלח) או באוויר, והוא מתאים לשימוש עד 6 חודשים. באמצעות הבלון יורדת כמות האוכל שהקיבה יכולה להכיל ונוצרת תחושה מהירה יותר של שובע
[1]
.
הליך זה נעשה בדרך כלל על ידי רופאה או רופא מומחים ב
גסטרואנטרולוגיה
, והוא עשוי להיות אופציה טובה לאנשים הסובלים מ
השמנת יתר
שהשינוי בתזונה והפעילות הגופנית לא עזרו להם לרדת במשקל
[1]
.
כמו הליכים אחרים להרזיה, כדי להבטיח את הצלחתו של ההליך בטווח הארוך, גם בלון קיבה דורש מחויבות לאורח חיים בריא יותר. יש לבצע שינויים קבועים בתזונה ולהפוך אותה לבריאה ומאוזנת, כמו גם לבצע פעילות גופנית סדירה
[1]
.
בלון קיבה נחשבים לאמצעי הרזייה בעל יתרונות מסוימים
[2]
:
אין צורך בתרופות.
אין צורך בניתוח
.
זהו טיפול הפיך.
הסיבוכים והסיכונים נמוכים.
הוא מתאים למטופלים/ות שלא ניתן לבצע בהם
ניתוח בריאטרי
.
צילום: shutterstock | crystal light
מטרת הטיפול
הכנסת בלון לתוך הקיבה נועד לעזור לרדת במשקל. ירידה במשקל יכולה להפחית את הסיכון לבעיות בריאותיות רבות הקשורות במשקל, כגון:
ריפלוקס (
GERD
)
.
מחלות לב או שבץ
.
לחץ דם גבוה
.
דום נשימה חסימתי בשינה
(אפניאה).
מחלת כבד שומני לא אלכוהולי (
NAFLD
) או סטאטו-הפטיטיס ללא אלכוהול (
NASH
)
.
סוכרת מסוג 2
.
מתי מתבצע ​​​​​​​
כאמור, הליך זה או ניתוחים אחרים להורדה במשקל, נעשים בדרך כלל לאחר ניסיונות כושלים לירידה במשקל באמצעות שיפור הרגלי התזונה ופעילות גופנית סדירה.
המטופלים/ות המתאימים/ות להליך זה הם/ן
[3]
:
אנשים הסובלים מהשמנת יתר אבל ה-
BMI
(מדד מסת הגוף) שלהם נמוך מ-35. ניתן להיעזר ב
מחשבון
BMI
כדי לבדוק התאמה.
אנשים שניסו טיפולים לא ניתוחיים אחרים להורדה במשקל, כגון תרופות, ולא הראו הצלחה.
אנשים שלא מתאימים לניתוח בריאטרי בגלל בעיות רפואיות כמו מושתלי איברים.
אנשים שרוצים לרדת במשקל אבל ללא תופעות הלוואי ארוכות הטווח של הניתוח.
למי ההליך אינו מתאים
[3]
?
לנשים בהריון, לנשים מניקות או לנשים שמתכננות להיכנס להריון ב-6 חודשים הבאים.
לאנשים עם מחלות מעי, מחלות קיבה או כיבים.
הכנות לטיפול
כדי לקבוע אם בלון קיבה עשוי להתאים למטופל/ת, יש לערוך תחילה הערכה מקיפה. הערכה זו בדרך כלל מתבצעת על ידי כמה אנשי ונשות מקצוע לרבות תזונאית וגסטרואנטרולוג/ית או כירורג/ית
[2]
.
מטופל או מטופלת שנמצאו מתאימים להליך יקבלו הנחיות מהצוות הרפואי. במקרים מסוימים יהיה צורך בבדיקות דם ובדיקות נוספות מקדימות – הדבר תלוי במצב הבריאותי ובגיל המטופל/ת. כמו כן, תיתכן הגבלה של צריכת מזון ושתייה לפני ההליך, כמו גם של תרופות מסוימות, ויש מקרים בהם יהיה צורך להתחיל בפעילות גופנית בתקופה שלפני ההליך
[1]
.
מהלך הטיפול ​​​​​​​
בטיפול בלון קיבה נעשית תחילה סדציה (טשטוש, הרדמה קלה). בשלב הראשון להליך מוכנס לפה צינור דק (קטטר) עם בלון לא מנופח, המוחדר דרך הגרון לתוך הבטן, עד הקיבה. לאחר מכן, הרופא/ה מכניס/ה אנדוסקופ - צינור גמיש שאליו מחוברת מצלמה – וגם אותה הוא מחדיר לתוך הקיבה. המצלמה מאפשרת לראות את בלון הסיליקון מתנפח בזמן שממלאים אותו בתמיסת מלח, עד שהוא מגיע לגודל הרצוי. הליך זה נמשך כחצי שעה, כשבמרבית המקרים ניתן ללכת הביתה כבר כשעה עד שעתיים לאחר סיום התהליך
[1]
.
נעשו מחקרים כדי לגלות אם חומר הסיליקון שממנו עשוי הבלון בטוח. אין ראיות המצביעות על כך שלאנשים עם להם בלוני קיבה יש סיכון גבוה יותר לפתח מחלות כמו סרטן ודלקת פרקים
[4]
.
אחרי הטיפול ​​​​​​​
כאמור, במרבית המקרים ניתן להשתחרר הביתה כבר ביום הטיפול. ניתן לחזור לעבודה לאחר יום עד יומיים, אך הדבר תלוי בזמן שלוקח לבטן להתייצב ובסוג העבודה של המטופל/ת
[4]
.
במקרים מסוימים ייתכן שניתן יהיה לאכול רק נוזלים למשך מספר שבועות, להתקדם למזון רך ורק לאחר מכן, לאחר שבוע עד שבועיים, לעבור מזון מוצק
[4]
.
פעילות גופנית סדירה אמורה לעזור בחזרה לשגרה ובמקרים רבים כבר לאחר שבוע ניתן לחזור להתאמן שוב. בכל מקרה, לפני החזרה לפעילות גופנית יש להתייעץ עם הרופא/ה
[4]
.
את הבלון יש להסיר לאחר 6 חודשים, הליך הכרוך בטיפול אנדוסקופי נוסף
[4]
.
סיכונים ​​​​​​​
כאב ובחילות עלולים להשפיע על כשליש מהמטופלים/ות זמן קצר לאחר החדרת הבלון, אך תסמינים אלו נמשכים בדרך כלל רק מספר ימים לאחר ההליך. כמו כן, ניתן לטפל בתסמינים אלו באמצעות תרופות. לעיתים נדירות, עלולות להופיע תופעות לוואי חמורות. יש להגיע לייעוץ רפואי במידה ולא חלה הקלה במצב הבחילות, ההקאות או בכאבי הבטן
[1]
.
סיבוכים אפשריים כוללים
[1][3]
:
ירידה נמוכה במשקל.
ריפלוקס.
בעיות בעיכול.
חסימה של כניסת מזון לקיבה.
זיהום.
שימוש בבלון מעבר לזמן המותר, שעלול לגרום לדלקת ברירית הקיבה.
דלקת לבלב חריפה.
כיבים או ניקוב בדופן הקיבה.
התרוקנות הבלון, מעבר שלו למערכת העיכול, וחסימה שעלולה לדרוש הליך נוסף או ניתוח להוצאתו.
מספר מחקרים העריכו כי בסך הכל ב-4.2% מהמקרים הוסר בלון קיבה בשלב מוקדם עקב אי סבילות. תופעות לוואי חמורות נדירות כגון חסימת מעיים או ניקוב התרחשו רק ב-0.1-0.8% מהמקרים, בהתאמה
[2]
.
תוצאות הטיפול​​​​​​​​​​​​​​​​​​​​​
במהלך התקופה שבה הבלון נמצא בקיבה יש לעבוד עם דיאטנית ואנשי מקצוע אחרים שיעזרו לשנות את דפוסי ההתנהגות ויביאו לתזונה מאוזנת ופעילות גופנית. לאחר שישה חודשים הבלון יוסר בהליך אנדוסקופי דומה. גם לאחר ההסרה מומלץ להמשיך להיעזר בהדרכה צמודה כדי להצליח לשמור על השינויים באורח החיים
[3]
.
בלון קיבה גורם לתחושת שובע מהר יותר ממה שהיה בדרך כלל בעת אכילה, מה שאומר שלעתים קרובות אוכלים פחות. אחת ההשערות לכך שתחושת השובע מגיעה מהר יותר היא שהבלון מאט את הזמן שלוקח לקיבה להתרוקן. השערה נוספת היא שהבלון משנה את רמות ההורמונים השולטים בתיאבון
[1]
.
המשקל שצפוי לרדת לא תלוי רק בהליך כי אם גם בשינוי הרגלי החיים - כולל דיאטה ופעילות גופנית.
מטיפולים קודמים עולה שירידה של כ-7% עד 15% מהמשקל צפויה להגיע בששת החודשים הראשונים שלאחר ההליך. סך הכל הירידה במשקל צפויה להגיע ל-30% עד 47%.
[1]
עם זאת, אפשר לא להגיע לירידה משמעותית במשקל ואף לעלות במשקל לאחר כל סוג של טיפול או ניתוח לירידה במשקל, גם אם ההליך עצמו עבר כהלכה. עלייה במשקל יכולה לקרות אם לא פועלים לפי ההנחיות והשינויים המומלצים שיש לבצע באורח החיים. שינויים בריאים קבועים בתזונה, יחד עם פעילות גופנית קבועה, הם המפתח לירידה במשקל ולמניעת עליה
[1]
.
[1]
https://www.mayoclinic.org/tests-procedures/intragastric-balloon/about/pac-20394435
[2]
https://columbiasurgery.org/conditions-and-treatments/gastric-balloons
[3]
https://www.ohsu.edu/bariatric-services/orbera-gastric-balloon
[4]
https://www.healthdirect.gov.au/surgery/inserting-a-gastric-balloon